Najlacnejšie sú ručné vertikutátory, ich cena sa pohybuje okolo 40 € a dajú sa zaobstarať aj za menej peňazí. Do 200 € kúpite aj priemerne výkonné elektrické vertikutátory alebo aku vertikutátory, avšak často bez akumulátora a nabíjačky. Do 400 € zakúpite už výkonné elektrické aj základné benzínové, výkonnejší spaľovací potom vyjdú o 200 € drahšie. Nad 600 € kúpite už výkonné profi vertikutátory. Ak sa vám nechce stroj obstarávať na použitie dvakrát do roka, riešením môže byť požičovňa vertikutátorov.